**ДОГОВОР**

**№ ............................/................... г.**

Днес, ...................... г. в гр. РУСЕ, между:

Община Русе с адрес: град Русе, пл. Свобода 6, БУЛСТАТ: 000530632, представлявана от Пламен Пасев Стоилов - кмет на Община Русе, наричано по-долу за краткост ВЪЗЛОЖИТЕЛ от една страна,

и

………………………………………… ЕИК ……………….., със седалище и адрес на управление: ……………………….., представлявано от ………………………., в качеството му на ..........................................., от друга страна, за краткост наричан ИЗПЪЛНИТЕЛ,

на основание чл. 194, ал. 1 от Закона за обществените поръчки, в съответствие с резултатите от проведена обществена поръчка с предмет: „Доставка и монтаж на пожароизвестителна сигнализация ДСХ „Възраждане“, гр. Русе“*,* се сключи настоящия договор за следното:

**I. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава съгласно разпоредбите на настоящия договор, техническото предложение и ценовото предложение - приложения, които са неразделна част от договора да извърши следното:

1. Проектиране и извършване на оглед на помещенията, противопожарно обследване на обектите, изготвяне и представяне за съгласуване с Възложителя на Технически проект и план-графика за дейностите по изграждането и пускането в експлоатация на монтираните съоръжения;
2. Доставка на необходимите материали, съоръжения и оборудване, строителни и монтажни работи на новите съоръжения и оборудване;
3. Пускови работи, включително необходимите тестове и настройки, извършване на 72-часова проба; провеждане на инструктаж относно условията за правилна и безопасна експлоатация на новоизградените съоръжения, провеждане на обучение на отговорниците по договора от страна на Възложителя за работа с инсталираните централи и осигуряване на ръководство за работа с поставения модел централа;

(2) Дейностите по предходната алинея ИЗПЪЛНИТЕЛЯТ следва да изпълни в съответствие с настоящия договор и приложенията, които са неразделна част от него, а именно:

*Приложение № 1* – Техническa спецификация (от Документацията за участие);

*Приложение № 2* – Техническо предложение на ИЗПЪЛНИТЕЛЯ;

*Приложение № 3* – Ценово предложение на ИЗПЪЛНИТЕЛЯ.

**II. СРОКОВЕ ПО ДОГОВОРА.**

Чл. 2. Общият срок за изпълнение на поръчката е 60 калeндарни дни и влиза в сила от датата на подписването му.

Чл. 3 Отделните видове дейности по чл. 1, ал. 1 от настоящия договор следва да бъдат изпълнени в следните срокове:

1. По чл. 1, ал. 1, т. 1 – до 15 дни от датата на подписване на договора. Съгласуването на документацията и план-графика се извършва от Възложителя в срок до 5 календарни дни от получаването им. Предоставянето на документацията и план-графика се осъществява чрез подписване на двустранен приемателно-предавателен протокол между Изпълнителя и отговорното лице от ДСХ „Възраждане" по договора.
2. По чл. 1, ал. 1, т. 2 - до 30 календарни дни, считано от датата на подписване на протокола за приемане от Възложителя на представената и съгласувана техническа документация за изпълнение на работата по чл. 1, ал. 1, т. 1. Приемането на дейностите по доставките и СМР се извършва с подписване на двустранен приемателно-предавателен протокол между Изпълнителя и отговорното лице от ДСХ „Възраждане" по договора.
3. По чл. 1, ал. 1, т. 3 - до 15 календарни дни, считано от датата на подписване на протокола за приемане от Възложителя на работата по чл. 1, ал. 1, т. 2.

**III. ЦЕНИ И НАЧИН НА ПЛАЩАНЕ**

Чл.4. (1) Обща цена за изпълнение на поръчката е в размер на ......................... (...............................) лева без ДДС, съответно ......................... (...................) лева с ДДС, съгласно Приложение № 3 – Ценова оферта.

1. Цена за проектиране и извършване на оглед на помещенията, противопожарно обследване на обектите, изготвяне и представяне за съгласуване с Възложителя на Технически проект и план-графика за дейностите по изграждането и пускането в експлоатация на монтираните съоръжения - ......................... (...............................) лева без ДДС, съответно ......................... (...................) лева с ДДС;
2. Цена за доставка на необходимите материали, съоръжения и оборудване, строителни и монтажни работи на новите съоръжения и оборудване - ......................... (...............................) лева без ДДС, съответно ......................... (...................) лева с ДДС;
3. Цена за извършване на пускови работи, включително необходимите тестове и настройки, извършване на 72-часова проба; провеждане на инструктаж относно условията за правилна и безопасна експлоатация на новоизградените съоръжения, провеждане на обучение на отговорниците по договора от страна на Възложителя за работа с инсталираните централи и осигуряване на ръководство за работа с поставения модел централа - ......................... (...............................) лева без ДДС, съответно ......................... (...................) лева с ДДС;

(2) Цената по предходната алинея е за цялостното изпълнение на поръчката, включително цената на вложените материали, извършени работи и разходите за труд, механизация, складиране и др., както и печалба за ИЗПЪЛНИТЕЛЯ.

(3) Всички непредвидени разходи за са сметка на ИЗПЪЛНИТЕЛЯ.

(4) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

Чл. 5. (1) Плащането се извършва в срок от 30 календарни дни от представяне на двустранно подписан окончателен приемо-предавателен протокол за цялостно изпълнение на поръчката и фактура.

(2) ВЪЗЛОЖИТЕЛЯТ заплаща по банков път на ИЗПЪЛНИТЕЛЯ изпълнените работи по следната банкова сметка:

...............................................

...............................................

...............................................

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

Чл. 6. (1) ВЪЗЛОЖИТЕЛЯТ има право:

1. Да изисква информация за хода на изпълнението предмета на договора;

2. Да проверява изпълнението на предмета на договора без да се намесва в оперативната самостоятелност на ИЗПЪЛНИТЕЛЯ;

3. Да прави възражения по изпълнението на дейностите по предмета на договора в случай на неточно изпълнение;

4. Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци.

(2) ВЪЗЛОЖИТЕЛЯТ е длъжен:

1. Да заплати на ИЗПЪЛНИТЕЛЯ уговореното в договора възнаграждение в размера, сроковете и при условията, предвидени в него.

2. Да осигури достъп на ИЗПЪЛНИТЕЛЯ до обекта, където ще бъдат изградени системите, предмет на договора, след преминаване на инструктаж на неговите работници и служители;

3. Да определи свой представител, който да има правата и задълженията да го представлява пред ИЗПЪЛНИТЕЛЯ по изпълнението на договора;

4. Да организира и насрочи комисия за съставяне на предавателно-приемателните протоколи, след писмено искане на ИЗПЪЛНИТЕЛЯ;

5. Да уведомява писмено ИЗПЪЛНИТЕЛЯ за проявилите се в гаранционния срок недостатъци (дефекти) на извършеното в изпълнение на настоящия договор.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

Чл.7 (1) ИЗПЪЛНИТЕЛЯТ има право:

1. Да получи договорената в чл. 4, ал. 1 цена при условията и в сроковете, предвидени в договора;

2. Да иска от ВЪЗЛОЖИТЕЛЯ допълнителна информация и съдействие за изпълнение на възложената му работа.

(2) ИЗПЪЛНИТЕЛЯТ е длъжен:

1. Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него и на изискванията на действащите нормативни актове, приложими към тези дейности. Допълнителни работи няма да бъдат заплащани от ВЪЗЛОЖИТЕЛЯ;

2. Да предоставя своевременно исканата от ВЪЗЛОЖИТЕЛЯ информация за хода на изпълнение на договора;

3. Да предоставя възможност на ВЪЗЛОЖИТЕЛЯ да проверява изпълнението на предмета на договора;

4. Да определи упълномощен/и свой/и представител/и, който/ито да има/т правата и задълженията да го представлява/т пред ВЪЗЛОЖИТЕЛЯ по изпълнението на настоящия договор;

5. Да изпълнява предмета на настоящия договор в съответствие със нормативните и поднормативни актове, действащи в Република България и изискванията на ВЪЗЛОЖИТЕЛЯ;

6. Да осигури изискващите се здравословни и безопасни условия на труд при изпълнение на ръководените от него дейности. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ;

7. Да отстрани за своя сметка всички забележки, в случай, че са констатирани при приемането;

9. Да отстранява за своя сметка проявилите се дефекти по време на гаранционния период в установените за това срокове;

**VI. ГАРАНЦИОННА ОТГОВОРНОСТ.**

Чл. 8. (1) Гаранционен период за поддържане и обслужване на изградената пожароизвестителна система и вложените в изпълнението части и материали е 24 месеца, но не по-малък от предоставения от съответния възложител, като се осигурява техническата поддръжка и сервиз. Гаранционните срокове започват започват да текат от датата на подписаният двустранно окончателен предавателно–приемателни протокол, удостоверяващ цялостното изпълнение на договора.

(2) В рамките на срока по ал. 1, след подадена заявка от ВЪЗЛОЖИТЕЛЯ за повреда, дефект или промяна в техническите характеристики на пожароизвестителните системи, проявили се по време на работа, ИЗПЪЛНИТЕЛЯТ е длъжен да реагира с дежурния си състав до 2 часа.

(3) Констатираните неизправности в пожароизвестителните системи се отстраняват от ИЗПЪЛНИТЕЛЯ в срок до 24 часа от момента на получено писмено уведомление от ВЪЗЛОЖИТЕЛЯ, който е одобрил оферта им, която е изготвена въз основа на констатираните повреди (заявена от ВЪЗЛОЖИТЕЛЯ или по време на профилактичен преглед). След ремонта системата се въвежда в експлоатация със съответната гаранция.

(4) Сроковете се прилагат при условие, че ИЗПЪЛНИТЕЛЯТ разполага с необходимите резервни части.

(5) Липсата на резервните части се декларира от ИЗПЪЛНИТЕЛЯ в срок до 24 часа след констатиране на повредата. Срокът за доставка на резервни части не може да бъде по дълъг от 15 календарни дни.

**VII.** **НЕПРЕДВИДЕНИ ОБСТОЯТЕЛСТВА**

Чл.9. (1) Страните се освобождават от отговорност за неизпълнение на задълженията по настоящия договор, ако то е следствие от появата на „непредвидени обстоятелства", а именно обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия, ако те са попречили на изпълнението на настоящия договор.

(2) Страната, която се намира в невъзможност да изпълнява задълженията си по този договор поради непредвидени обстоятелства, е длъжна незабавно:

1. да уведоми писмено другата страна за настъпилото събитие, което е попречило за неизпълнение на задълженията й, степента, до която това събитие възпрепятства изпълнението на задълженията на тази страна, причините за събитието и неговото предполагаемо времетраене;

2. да положи всички разумни усилия, за да избегне, отстрани или ограничи до минимум понесените вреди и загуби.

(3) Докато траят непредвидените обстоятелства, изпълнението на задълженията и на свързаните с тях насрещни задължения, се спира.

(4) Не може да се позовава на непредвидени обстоятелства тази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява “непредвидени обстоятелства”.

Чл. 10. (1) В случай на непредвидени обстоятелства срокът за изпълнение на настоящия Договор се удължава с толкова дни, с колкото страната не е била в състояние да изпълнява договора поради тези обстоятелства.

(2) Клаузата не засяга права или задължения на страните, които са възникнали и са били дължими преди настъпването на форсмажорното събитие.

(3) За спирането и възобновяването на изпълнението на дейностите се подписва протокол.

Чл.11. Определено събитие не може да се квалифицира като “непредвидени обстоятелства ”, ако:

1. последиците от това събитие са могли да бъдат избегнати, ако която и да е от страните е изпълнявала добросъвестно задълженията си по този договор;

2. последиците от това събитие са могли да бъдат избегнати или намалени с полагането на всички разумни грижи.

**VIIІ. КОНТРОЛ И УКАЗАНИЯ**

Чл. 12. (1) ВЪЗЛОЖИТЕЛЯТ може по всяко време да осъществява контрол по изпълнението на настоящия договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от възложените работи.

**ІХ. РИСК**

Чл.13. (1) Рискът от случайно погиване или повреждане на материали, съоръжения, оборудване, СМР и други материални активи, намиращи се на местоизпълнението на договора, независимо чия собственост са тези активи, се носи от ИЗПЪЛНИТЕЛЯ.

(2) ВЪЗЛОЖИТЕЛЯТ носи риска от погиване или повреждане на вече приетите дейности, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**Х. ПРЕКРАТЯВАНЕ НА ДОГОВОРА**

Чл. 14. (1) Договорът се прекратява с въвеждане на пожароизвесителната система в експлоатация и двустранно подписване на окончателен приемо-предавателен протокол.

(2) Договорът може да бъде прекратен извън хипотезата на ал.1:

1. по взаимно съгласие между страните, изразено в писмена форма;

2. при настъпване на обективна невъзможност за изпълнение на възложената работа.

3. едностранно от Възложителя по вина на ИЗПЪЛНИТЕЛЯ, когато същия е прекратил работата за повече от 15 календарни дни, без съгласие на ВЪЗЛОЖИТЕЛЯ;

4. от ВЪЗЛОЖИТЕЛЯ по реда на чл. 87 от ЗЗД.

Чл. 15 (1) ВЪЗЛОЖИТЕЛЯТ може по всяко време до завършване и предаване на обекта да прекрати действието на договора, с едноседмично писмено предизвестие. В този случай ВЪЗЛОЖИТЕЛЯТ изплаща на ИЗПЪЛНИТЕЛЯ всички дължими към момента на прекратяването суми по договора.

Чл. 16. Ако ИЗПЪЛНИТЕЛЯТ не извършва възложената работа по уговорения начин и с нужното качество, ВЪЗЛОЖИТЕЛЯТ може да прекрати договора с едномесечно предизвестие. В този случай ВЪЗЛОЖИТЕЛЯТ заплаща на ИЗПЪЛНИТЕЛЯТ само стойността на тези работи, които са извършени качествено и които могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

Чл.17. (1) Ако бъде установено, че ИЗПЪЛНИТЕЛЯТ ще просрочи изпълнението на възложената работа с повече от 10 (десет) дни или няма да я извърши по уговорения начин и с нужното качество, ВЪЗЛОЖИТЕЛЯТ може да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

(2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи заплащане на извършената до момента работа.

Чл. 18. При прекратяване на договора ИЗПЪЛНИТЕЛЯТ е длъжен да прекрати незабавно всякакво изпълнение, да обезопаси и осигури охрана на работната площадка, след което да напусне обекта в разумно кратки срокове.

**ХІ. НЕУСТОЙКИ**

Чл. 19. При забава при извършване на доставката, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 на сто на ден от общата стойност на договора.

Чл. 20 При разваляне на договора от ВЪЗЛОЖИТЕЛЯ по реда на чл. 87 от ЗЗД, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20 на сто от стойността на договора.

**Х. ДРУГИ УСЛОВИЯ**

Чл. 21. (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора.

(2) Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи по реда, предвиден в ЗОП.

Чл.22. (1) Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля с двустранни писмени споразумения, които не могат да променят или допълват елементите на договора в нарушение на чл. 116 от ЗОП

Чл.23. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

Чл.24. Нищожността на някоя клауза от настоящия договор не води до нищожност на друга клауза или на договора като цяло.

Чл.25. За неуредените в настоящия договор въпроси се прилагат разпоредбите на действащото законодателство на Република България.

Настоящият договор се изготви и подписа в три еднообразни екземпляра – два за възложителя и един за изпълнителя

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ**

*Кмет на Община Русе*

**САБИНА МИНКОВСКА**

*Началник отдел ФС*

**Съгласувал:**

**Емилия Пенева**

*Директор дирекция „ФСД“*

**Спасимир Димитров**

*Директор дирекция „ОРС“*

**Соня Станчева**

*Директор дирекция ПД*

**Иван Минчев**

*Началник отдел ОП*

**Милена Трифонова**

*Гл. юрисконсулт отдел ПНО*

**Изготвил:**

**Лидия Георгиева**

*Ст. експерт отдел ОП*